Magdelín Martínez

Magdelín Martínez (født 10. februar 1976 i Camagüey, Cuba) er en italiensk friidrettsutøver som konkurrerer i tresteg.

Martínez begynte karrieren med å konkurrere for Cuba og tok bronse i de panamerikanske lekene i 1999. Etter å ha giftet seg med en italiener, ble hun italiensk statsborger, og fra 2001 har hun konkurrert for Italia.

Hennes første mesterskap som italiener var VM 2001 der hun kom på fjerdeplass i tresteg med et hopp på I EM 2002 ble hun nummer seks. I VM 2003 tok hun så bronsemedalje etter et hopp på 14,90.

Under OL 2004 i Athen gikk hun videre til finalen og endte på en sjuendeplass etter å ha klart 14,85. I innendørs-EM 2005 tok hun sølv med et hopp på 14,54, etter russiske Viktorija Gurova.

Martínez var også i finalen i VM 2005 der hun ble nummer åtte. I VM 2007 i Osaka ble hun nummer seks etter å ha klart 14,71. Derimot ble OL 2008 en Beijing en skuffelse for henne – hun ble utslått i kvalifiseringen.

Personlig rekord 
 Tresteg – 15,03 meter

Referanser

Eksterne lenker 
 

Cubanske tresteghoppere
Italienske tresteghoppere
Deltakere for Italia under Sommer-OL 2004
Friidrettsutøvere under Sommer-OL 2004
Deltakere for Italia under Sommer-OL 2008
Friidrettsutøvere under Sommer-OL 2008
Fødsler i 1976
Deltakere for Italia under VM i friidrett innendørs 2003